Venetsiyadagi Saida Mirziyoyeva, kelishib olgan Isroil va HAMAS, o‘n yil o‘tib qozonilgan g‘alaba. Hafta suratlari

Dunyoning turli nuqtalarida hafta davomida kamera obyektiviga muhrlangan suratlarni namoyish qilamiz.

 Siao Si Ti ismli 9 oylik panda bolasi Vashingtondagi Smitson milliy bog‘idagi daraxtda yotibdi.

 Venetsiyadagi 17-Xalqaro me’moriy ko‘rgazmasida O‘zbekistonning “Mahalla: shahar va qishloq hayoti” mavzusidagi milliy pavilyonining ochilish marosimi bo‘lib o‘tdi. Unda O‘zbekiston nomidan Saida Mirziyoyeva hamda Aziz Abduhakimov ishtirok etdi. Eslatib o‘tamiz, O‘zbekiston ushbu xalqaro ko‘rgazmada ilk bor ishtirok etmoqda.

 Angliyaning Harrogeyt shahridagi Buyuk Yorkshir ko‘rgazma maydonida Harrogeyt bahorgi gullar shousini targ‘ib qilish uchun suratga tushayotgan model Freya Li.

 Nemis ovcharkasining 20 kunlik bolasi jurnalistlar qurshovida. Davlat bojxona qo‘mitasi tomonidan ommaviy axborot vositalari uchun qo‘mitaning Milliy kinologiya markaziga press-tur tashkil etildi.

 Berlindagi Martin-Gropius-Bau ko‘rgazma zalida Yayoi Kusamaning “Cheksiz muhabbat namoyishi” nomli installyatsiyasini suratga olayotgan tashrifchi.

 Qozog‘istonning Olmaota viloyatida lolaqizg‘aldoqlar gullagan dalada o‘tirgan it.

 Nyu-Yorkda COVID-19 cheklovlari yumshatilgandan so‘ng favvora tagida hordiq chiqarayotgan erkak.
 Tailandda aholini emlanishga qiziqtirish uchun sigirlar va tilladan foydalanilmoqda, AQSh koronavirus laboratoriyada yaratilgani bo‘yicha dalillarga ega, Yevroittifoq vaksinatsiya sertifikatini kelishib oldi. Koronaxabarlar

 Namangandagi gullar festivali o‘tishi rejalashtirilgan bog‘dagi qizcha. Shaharda festivalga qizg‘in hozirlik ko‘rilmoqda.

 Isroil harbiy raketalari hujum qilgan G‘azo shahridagi hukumat binosi olov ichida qoldi. So‘nggi 11 kun ichida raketa almashinuvi natijasida G‘azoda kamida 230 kishi, Isroilda esa 12 kishi halok bo‘ldi. 21-may kuni Isroil va HAMAS sulh tuzishga rozi bo‘lganini e’lon qildi.

 Buyuk Britaniyaning Saffolk grafligidagi o‘rmonda ikki “laska” o‘zaro kurashmoqda.

 Islandiyaning Reykyanes yarim orolidagi Fagradalsfyadl vulqonidan lava otilib chiqyapti. Shu haftada harakatga kelgan vulqon joylashgan yer maydoni sotuvga qo‘yildi.

 Isroil havo hujumidan so‘ng halok bo‘lgan 12 yoshli Rahaf al-Dayerning otasi uning jasadini G‘azodagi Al-Shifa kasalxonasida quchoqlab yig‘lamoqda.
 Falastin tashqi ishlar vazirligi Isroil tomonidan o‘t ochishning to‘xtatilishi yetarli emasligini aytdi

 Venetsiyada 17-Xalqaro me’moriy ko‘rgazmasining Ispaniya pavilyonidagi “Noaniq” nomli installyatsiyasi yonidan o‘tayotgan ayol.

 Markaziy Amerikadan AQShga boshpana izlab Meksika va Texas o‘rtasidagi Rio-Grande daryosini uch o‘g‘li bilan kesib o‘tgan ayol yomg‘ir vaqtida politsiya tomonidan kuzatilib qo‘yilmoqda.

 Varshavada “Legiya” futbol klubi muxlislari jamoaning Polsha chempionatida qozongan g‘alabasini nishonlamoqda.

 G‘azo shahrining al-Rimal mahallasida Isroilning havo hujumlari natijasida vayron qilingan binoda qidiruv-qutqaruv ishlari o‘tkazildi. Qidiruv ishlari davomida vayrona ichidan yumshoq o‘yinchoq olib chiqildi.
 Putin G‘azo sektoridan Rossiya va MDH fuqarolarini evakuatsiya qilishni buyurdi

 Belgraddagi Eski Sava ko‘prigi ostidagi devorga chizilgan graffiti yonidan velosipedda o‘tayotgan kishi.

 Medelyin shahrida Kolumbiya prezidenti Ivan Duke hukumatiga qarshi miting paytida namoyishchilar politsiya bilan to‘qnashdi.
 Kolumbiya Amerika Kubogi—2021 mezbonligidan mahrum etildi. Musobaqa Argentinada bo‘lib o‘tadi

 Turkiyaning Kars shahrida aholini emlash uchun dala bo‘ylab ketayotgan shifokorlar.

 AQShdagi Sietl shahrida g‘alabani nishonlayotgan beysbolchilar.

 Janubiy Afrikadagi Kgalagadi yovvoyi tabiat qo‘riqxonasida yashovchi sherlar janjallashmoqda.
 AQShda fil o‘zining tutqunligi sabab hayvonot bog‘ini sudga berdi

 Braziliyaning Amazonas shtatidagi Anama shahrida yashovchi fuqaro COVID-19’ga qarshi emlanmoqda. Ushbu hafta Solimoes daryosi o‘zanidan toshib chiqqani sabab shaharni suv bosdi.

 G‘azoda vayronaga aylangan xarobalar oldida o‘tirgan falastinlik qizaloq.

 Gollandiyaning Gaaga shahridagi Madurodam bog‘idagi bino maketlari orasida yurgan bog‘ xodimi.

 “Reynjers” jamoasi muxlislari Glazgo shahridagi Jorj maydonida ligada qozonilgan g‘alabani nishonlamoqda. Stiven Jerrard boshqaruvidagi “Reynjers” 10 yil deganda Shotlandiya chempionligini qo‘lga kiritdi.

 Isroil artilleriya bo‘linmasi G‘azo sektoriga qarata o‘q uzmoqda.

 Angliyaning Kambriya okrugidagi milliy bog‘da o‘tlab yurgan qo‘y.

 Moskvada kuzatilayotgan issiq havoda favvora oldida turgan bola.

 Braziliyadagi sirkda Real Portugal Circus jamoasining chiqishi.

 Bolgariyada troyancha uslubni namoyish qilayotgan sportchi.
Avvalgi kunlarning fotogalereyalari: